《吴中晓寒曲》
宋代·王琪

大泽穹天莽同色，碧瓦阊门晓花白。
石岩左右断行人，洞庭一夜冰千尺。
曾持汉节单于垒，北风如刀割人耳。
知怜冻足苦双摧，一生不向遐方履。
凭谁赠我紫衣裘，中吴风土清且柔。
令严气正天地肃，长歌白苧临寒流。
玉兰酒熟金醅溢，太白连云尚殊□。
书窗半掩昼始开，几日红梅断消息。

作者简介：王琪：字君玉，生于华阳(今四川成都)，徙舒(今安徽庐江)。他是王罕之子、王珪的从兄。北宋政治家、文学家。